钦定古今图书集成/明伦汇编/氏族典/第429卷 > 赵赞
## 钦定古今图书集成/明伦汇编/氏族典/第429卷 > 赵赞

按《宋史赵赞传》，“赞字元辅，本名美，后改焉，幽州蓟人。
祖德钧，后唐卢龙节度。父延寿，忠武军节度。赞幼聪
慧，明宗甚爱之，赐童子及第。清泰末，晋祖起并门，德
钧父子降晋，契丹主尽锢之北去，赞独与母留西洛。
天福三年，晋祖命赞奉母归蓟门，契丹署为金吾将
军。开运末，延寿从契丹北归，赞留镇河中。汉祖起，赞”
奉表劝进，入朝，即命为左骁卫上将军。周世宗南征，
命为淮南道行营左厢排阵使。淮南平，以战功多，授
保信军节度。赞入视事，尽去苛政，务从宽简，居民便
之。宋初，移忠正军节度。开宝二年，为河东道行营都
虞候。四年，改镇鄜州。太宗即位，进封卫国公。太平兴
国二年，卒。